Rahoitusta voidaan myöntää esim. yliopistojen, ammattikorkeakoulujen, tutkimuslaitosten, sosiaalialan osaamiskeskusten, kuntien, kuntayhtymien ja järjestöjen hankkeille. Rahoitus myönnetään hakijaorganisaatiolle, joka toimii tutkimushankkeen hallinnoijana.
Rahoitusta ei myönnetä yksityisille henkilöille.
Määräraha on valtionavustusta ja rahoituksen saavan organisaation budjettimäärärahaa, johon hankkeen tutkimusryhmälle myönnetään käyttöoikeus. Määrärahaan ei synny apurahan kaltaista subjektiivista oikeutta.